KOMMISSIONENS FORORDNING (EF) Nr. 82/96 af 22. januar 1996 om ændring af forordning (EØF) nr. 536/93 om gennemførelsesbestemmelser for tillægsafgiften på mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3950/92 af 28. december 1992 om en tillægsafgift på mælk og mejeriprodukter (1), senest ændret ved forordning (EF) nr. 1552/95 (2), særlig artikel 11, og
ud fra følgende betragtninger:
I bilaget til Kommissionens forordning (EØF) nr. 536/93 (3), senest ændret ved forordning (EF) nr. 470/94 (4), findes modellen til det årlige spørgeskema vedrørende tillægsafgiften; i artikel 8, fjerde led, er fristen for medlemsstaternes indsendelse til Kommissionen af skemaet i udfyldt stand fastsat til den 1. september hvert år; de hidtidige erfaringer viser, at det er nødvendigt med en regelmæssig ajourføring af spørgeskemaet, for at denne ordning kan fungere bedre, og at det i øvrigt er hensigtsmæssigt at afklare teksten til flere af skemaets spørgsmål;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EØF) nr. 536/93 foretages følgende ændringer:
1) I artikel 8, fjerde led, indsættes følgende afsnit:
»I tilfælde af ændring af oplysningerne, bl.a. efter den i artikel 7 fastsatte kontrol, meddeles Kommissionen en ajourføring inden den 1. december, den 1. marts og den 1. juli hvert år«.
2) Bilaget erstattes af bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. januar 1996.